b'\n_START_ARTICLE_\nLaukonlinna\n_START_SECTION_\nArkkitehtuuri\n_START_PARAGRAPH_\nLaukonlinnan jalusta on muurattu graniitista ja yl\xc3\xa4osa on rapattua sein\xc3\xa4pintaa. Torin puoleisessa julkisivussa on ep\xc3\xa4symmetrisesti sijoitettu p\xc3\xa4\xc3\xa4tykolmio ja kaksi erkkeri\xc3\xa4, jotka ovat melko huomaamattomia. Aleksis Kiven kadun puolella julkisivussa on enemm\xc3\xa4n eloisuutta._NEWLINE_Laukonlinnan ulkoasu muistuttaa kahta Federleyn aiemmin suunnittelemaa kansallisromanttista rakennusta: Tampereen Osake-Pankin taloa ja Blomin taloa. Tutkija Paula Kivisen mukaan Laukonlinnassa n\xc3\xa4kyy kuitenkin selv\xc3\xa4sti, ett\xc3\xa4 Federley on sit\xc3\xa4 piirt\xc3\xa4ess\xc3\xa4\xc3\xa4n pyrkinyt luopumaan kansallisromantiikan muotokielest\xc3\xa4. Etenkin rakennuksen ovissa ja porrastiloissa on yksinkertaisia, \xe2\x80\x9drationaalisia\xe2\x80\x9d piirteit\xc3\xa4._NEWLINE_Rakennuksessa on s\xc3\xa4ilynyt useita alkuper\xc3\xa4isi\xc3\xa4, Federleyn suunnittelemia kaakeliuuneja.'